Mannfjorden

Mannfjorden (lulesamisk: Spællá) er en arm av Tysfjorden i Nordland. Den strekker seg rundt 13 kilometer sørøstover til den avfolkede grenden Mannfjorden.

Fjorden har innløp mellom grendene Tørrnes (Durrá) i nord og Tjårrnes (Tjårro) i sør og går i østlig retning til Kvassvikodden, hvor den svinger sørover. Mellom innløpet og odden ligger Kvassvika (Gárjjelluokta) på sørsiden. Ved Eidneset svinger fjorden igjen i østlig retning inn mot fjordbunnen. På østsiden av fjorden går den store Muskvika inn mellom Forneset og Muskeneset. Innerst i vika ligger gården Musken (Spællámåsske) ved utløpet til Muskvikelva. 

Gårdene langs Mannfjorden er i dag avfolket. Det er ingen vei- eller rutegående båtforbindelser i eller langs fjorden.
 Se også 
Mannfjordbotn naturreservat

 Fotnoter 

 Referanser 
Mannfjorden på Norgeskart.no fra Statens kartverk

 Eksterne lenker 
 Lokalavisa Nord-Salten 15. nov. 2009 – Praktverk om stedsnavn i Mannfjorden . Besøkt 19.02.2012.

Kategori:Fjorder i Hamarøy
Kategori:Fjorder i Narvik